IFEC พุ่งพรวดเกือบ 9% รับงบฯ Q2 พลิกกำไร กูรูแนะซื้อเป้า 16.10 บ.
IFEC พุ่งพรวดเกือบ 9% วอลุ่มคึกคักรับงบฯ Q2 พลิกกำไรกว่า 70 ลบ.โดย ณ เวลา 10.12 น.อยู่ที่ 9.90 บาท บวก 0.75 บาท หรือ 8.20% มูลค่าการซื้อขาย 259.97 ล้านบาท 
17 ส.ค. 2558

ผู้สื่อข่าวรายงานว่า ราคาหุ้น บริษัท อินเตอร์ ฟาร์อีสท์ วิศวการ จำกัด (มหาชน) หรือ IFEC ณ เวลา 10.12 น.อยู่ที่ 9.90 บาท บวก 0.75 บาท หรือ 8.20% มูลค่าการซื้อขาย 259.97 ล้านบาท  

ทั้งนี้ ราคาหุ้นที่มีการรับตัวเพิ่มขึ้นเป็นอย่างมาก เนื่องจากบริษัทประกาศผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 74.42 ล้านบาท หรือมีกำไรสุทธิ 0.0423 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 21.99 ล้านบาท หรือขาดทุนสุทธิ 0.0232 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 90.81 ล้านบาท หรือ 0.0535 บาทต่อหุ้น เทียบจากช่วงเดียวกันของปีก่อนที่มีขาดทุนสุทธิ 29.96 ล้านบาท หรือ 0.0372 บาทต่อหุ้น
โดยผลการดำเนินงานงวด 3 เดือนที่พลิกมีกำไร เนื่องจากบริษัทย่อยมีรายเพิ่มขึ้น และได้กำไรจากการจำหน่ายอสังหาริมทรัพย์ที่ถือไว้เพื่อขาย
บล.เมย์แบงก์ กิมเอ็ง แนะนำ “ซื้อ” ราคาเป้าหมาย 16.10 บาท/หุ้น มองแนวโน้มผลการดำเนินงานในไตรมาส 3/58 ในแง่กำไรสุทธิคาดจะอ่อนตัวลงจากไตรมาสก่อนจากฐานที่สูงในไตรมาส 2/58 และไตรมาส 3/57 อย่างไรก็ดี คาดหวังจะเห็นการผ่านจุดคุ้มทุนที่ตัว IFEC และ กำไรจากการดำเนินงานแท้จริงในไตรมาส 4/58 นอกจากนั้นระหว่างไตรมาส การ COD ที่ อ.ปากพนัง ในเดือน ก.ย. คาดจะให้ sentiment ทีดีต่อราคาหุ้นในครึ่งปีหลังนี้